Ego Rogerus Dei gratia Laudunensis episcopus , litteras ecclesie Sancti Nichasii Remensis uidimus et audiuimus in hunc modum currentes . Ego Drogo , ecclesie Sancti Nichasii Remensis minister humilis totusque eiusdem loci conuentus omnibus ad quos littere iste peruenerint in Domino salutem . Notum facimus tam presentibus quam futuris quod nos pari assensu et communi consilio domum nostram de Ribemonte cum terris arabilibus quas ibidem habebamus scilicet : campum ante Sanctum Lazarum , culturam secus Furcas , dominici uallem , culturam que est inter Ulmium et Uilers et medietatem campi ad uiam de Luci , Matheo monacho filio Andree de Uilers et heredibus suis dedimus et concessimus in feodum et hominium perpetuum possidenda sub annuo trecensu octo modiorum laudabilis frumenti ad mensuram Beate Marie Bermie abbati uel eius nuncio apud Ribemont in Omnium Sanctorum festo persoluendorum nec pretereundum T quod predicta mensura Beate Marie duodecies impleta facit modium . Sciendum autem quod prefatam domum et terras dicto M . u uel alicui heredum suorum per plurimos heredes diuidere non licebit sed in fortem unius heredis semper ista cedet hereditas et feodum ; quam hereditatem inuadiare , uendere nec in elemosinam dare nisi ecclesie nostre aliquatenus poterit nec etiam aliquo modo alienare . Si uero abbas Sancti Nichasii possessorem domus et terrarum quicumque sit ille , submonuerit famulum honestum cum honesta equitatura semel in anno ad seruiendum ei per quindecim dies cum expeditu ecclesie sine dilatione transmittet uel in propria persona ueniet seruiturus si uoluerit ; si uero quod absit equitaturam predicti famuli in seruitio abbatis mori uel affolari contigerit , abbas ei reddere debebit et si non reddiderit tam diu a seruitio abbatis predictus possessor sine forisfacto abstinebit ; donec ei abbas restituerit idem si prefatus abbas ad eandem domum accesserit possessor feodi eundem abbatem , ter in anno singulis annis cum sex equitaturis et duobus garcionibus uenientem honorifice suscipiet et uictui necessaria ministrabit . Si uero idem abbas domum ipsam minus honestam aut in ea procuratorem minus sufficientem inuenerit infra prefatum castrum in quacumque domo abbas uoluerit , hospitabitur et quicquid rationabiliter ipse cum sociis suis expenderit memoratus possessor tenebitur persoluere . Quod si abbas omnia gista sua in aliquo anno non receperit , insequenti anno de predecenti possessor non tenebitur instituere ; de prelibatis uero si sepedictus possessor in aliquo deliquerit , abbas per nuncium suum in eadem domo et non alibi faciet submoniri ut die ab eodem nuncio sibi prefixa Remis in curia Beati Nichasii de dampnis et iniuriis illatis ueniat satisfacturus . Si autem rebellis et contumax inuentus fuerit et infra XL dies post factam citationem satisfacturus non uenerit , abbas aut eius nuncius de uoluntate sua sine forisfacto domum ipsam et terras cum fructibus saisire et detinere u faciet , donec ille W contumax abbati et ecclesie satisfecerit . Et sciendum quod prefactus Matheus iuramenti sacramento prestito , hec omnia se inuiolabiliter seruaturum firmauit quod sacramentum heredes eiusdem M . x antequam in feodi possessionem intrent per successiones suas tenebuntur renouare . Nos uero ipsis super hoc quantum et ubi debuerimus garandiam portabimus ; adiectum tamen fuit de assensu et uoluntate sepedicti M . quod Andreas pater suus et M . mater sua quoad uixerint uel alter eorum medietatem ipsius feodi sine reclamatione tenebunt . Quod ut ratum et inconcussum permaneat , presentes litteras sigillorum nostrorum appensione dignum duximus roborare ; et quia prelibatus M . Y sigillum non habebat , abbas Sancti Quintini de Insula in litteris penes remanentibus ad preces domini Andree patris M . Z sigillum suum in testimonium aponi fecit . Actum anno Uerbi Incarnati millesimo CC ° primo , mense aprili ; huc usque durat exemplum litterarum ecclesie supradicte post predicta dominus A . A de Uilers coram nobis constitutus , assensu coniugis sue M . et filiorum suorum G . et M . monachi et filiarum suarum A . et P . et Agnetis contulit ecclesie Sancti Nichasii in elemosinam quartam partem decime de terras quam tenet a clericis Sancti Uedasti de Aurigniaco cuius terre participes sunt : P . de Uilers et R . frater eius et Hauuidis filia Hiwani memoratus itaque A . A se de predicta decima deuestiens eam in manu nostra posuit et filius eius G . et nos abbatem Sancti Nichasii de eadem inuestiuimus . Ut igitur facta supra dicta maneant inconcussa fecimus ea fideliter hic inscribi et nostra ymagine confirmari . Actum anno Domini M ° CC ° primo , mense nouembri , apud Laudunum ad synodum . Ego Willermus cancellarius scripsi .